**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. augusztus 12-én tartandó rendkívüli ülésére**

Az előterjesztés tárgya: **Vis maior támogatási igény benyújtásáról**

Melléklet: **3 db**

Az előterjesztés előadója: Szőke Zoltán polgármester

Az előterjesztést témafelelőse: Erdei Koletta köztisztviselő

Az előterjesztés ügyiratszáma: TPH/12507-11/2021.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
| Dr. Groncsák Andrea | Tiva-Szolg Nonprofit Kft. ügyvezetője | groncsakani@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2021. augusztus 11.

**Erdei Koletta**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Erdei Koletta

**E L Ő T E R J E S Z T É S**

**- a Képviselő-testülethez -**

**Vis maior támogatás igényléséről**

**Tisztelt Képviselő-testület!**

1. **Előzmények**

**Tiszavasvári településére 2021. augusztus 01-jén óriási erejű vihar csapott le. Eddig nem tapasztalt módon, a zivatart lokálisan elementáris erejű széllökések kísérték, ezzel a város egyes részein pontszerűen okozva felmérhetetlen károkat.** A vihar az OMSZ utólagos jelentése szerint 120 km/h sebességgel csapott le a városra. A településen több fa kidőlt és ágak szakadtak le, ezek nagymértékben rongálták az elektromos hálózatot, villanyoszlopok dőltek ki, légvezetékek szakadtak le. **A vihar következtében, jelentős kár keletkezett a Tiszavasvári Önkormányzat tulajdonában lévő Tiszavasvári Város Sportcsarnokában (4440 Tiszavasvári, Petőfi utca 3. szám 2448/6 hrsz.).** A sportcsarnok üzemeltetője a 100 %-ban önkormányzati tulajdonú Tiva-Szolg Nonprofit Kft. (4440 Tiszavasvári, Báthori u. 6. képviselője: Dr. Groncsák Andrea) A csarnok önkormányzati tulajdon, nincs a cég használatában. A csarnok üzemeltetése nem használati jogot jelent, csak a használat joga átengedésének jogát.

Fentiekre tekintettel a TPH/12980-1/2021. ügyiratszámú 1/2021. határozatommal a 2021. augusztus 01. napján délutáni órákban a rendkívüli időjárás következtében kialakult súlyos helyzetre tekintettel Tiszavasvári város közigazgatási területére 2021. augusztus 01. 18:00 órától **védelmi készültséget rendeltem el és ezzel egyidejűleg elrendeltem a védekezési munkálatok megkezdését és az eseménynapló vezetését. Az erről szóló határozat az előterjesztés 1. számú mellékletét képezi.**

**Előzetes helyszíni vizsgálatok alapján a keletkezett károk az alábbiak:**

**a) A szél a tető külső héjazatát (bádogozás, cserépfedés, tetőszigetelés, tetőlécezés) megbontotta és nagy mértékben leszaggatta, kb 50 m2-en teljes mértékben sérül a tetőfedés, valamennyi réteget elsodort a vihar.**

**b) A törmelék darabok több ablakot és felülvilágítót is betörtek.**

**c) A viharral egy időben lezúduló nagy mennyiségű csapadék a megrongálódott tető miatt az épület beázását eredményezte.**

**d) A csarnok küzdőtere, parketta burkolata is felázott, ami későbbiekben a padló felpúposodását eredményezheti.**

**e) Az álmennyezeti födém kazettákon is beázási nyomok találhatók;**

**f) A villámvédelmi felfogó hálózatot megrongálódott.**

**II. Vis Maior támogatás igénylése**

**A vis maior támogatás felhasználásának részletes szabályairól szóló 9/2011. (II. 15.) Korm. (továbbiakban: rendelet) 2/A. § (1) bekezdés a)** pontjában foglaltak alapján **az előre nem látható természeti vagy más eredetű erők által fenyegető veszély bekövetkezésének lehetősége miatt szükségessé váló, indokolt védekezés kiadásainak, a helyreállítás költségeinek** részbeni vagy teljes támogatására **a helyi önkormányzat támogatást igényelhet.**

1. **A károk felmérését követően, a jogszabályban rögzített 7 napon belül, 2021. augusztus 04. napján a Tiszavasvári Városi Sportcsarnokra vonatkozóan a károkat az önkormányzatokért felelős miniszter által működtetett ebr42 rendszerben elektronikusan rögzítettük.**
2. **Fenti bejelentést követően a jogszabályban foglaltak alapján** a Katasztrófavédelmi Igazgatóság tájékoztatást nyújt **a bejelentés valódiságáról**, a vis maior esemény jellegéről, a védekezési munkálatok szükségességéről. A káresemény körülményeinek igazolására a Katasztrófavédelmi Igazgatóság helyszíni vizsgálatot is folytat. Ezen helyszíni vizsgálat 2021. augusztus 5. napján megtörtént, **melynek során a Katasztrófavédelmi Igazgatóság megállapította, hogy a bejelentés valós, védekezés szükséges a baleset- és életveszély elhárítása, valamint az épületben a további károk keletkezésének megelőzése céljából. A Katasztrófavédelmi Igazgatóság által kitöltött adatlap jelen előterjesztés 2. számú mellékletét képezi.**
3. A rendelet 3. § (6) bekezdése alapján a **bejelentéshez kapcsolódóan előzetes helyszíni ellenőrzésre kerül sor 2021. augusztus 12. napján.** A helyszíni ellenőrzést végző bizottság tagjai: Magyar Államkincstár Szabolcs-Szatmár-Bereg Megyei Igazgatóság képviselői, Szabolcs-Szatmár-Bereg Megyei Katasztrófavédelmi Igazgatóság képviselői, Szabolcs-Szatmár-Bereg Kormányhivatal, Építésügyi és Örökségvédelmi Főosztály.

**KIEGÉSZÍTÉS: Az előzetes helyszíni vizsgálatról készült jegyzőkönyv jelen előterjesztés 3. számú mellékletét képezi**

1. **A rendeletben foglaltak** szerint a **védekezés kiadásainak, a helyreállítás költségeinek** részbeni vagy teljes támogatására vonatkozó **vis maior támogatási igény benyújtásának határideje a Belügyminisztérium felé történt bejelentést követő 40. nap,** ami jelen esetben **2021. szeptember 13.** A benyújtási határidő elmulasztása jogvesztő.
2. **A rendelet 5. § (1) bekezdése rendelkezik a támogatás mértékéről,** mely szerint a helyi önkormányzat az alaptámogatásra meghatározott 70 %-nál magasabb, de legfeljebb a **helyreállítási, védekezési költségek 90%-ának megfelelő mértékű támogatást igényelhet,** valamint a miniszter az alaptámogatási mértéknél magasabb, de legfeljebb a helyreállítási, védekezési költségek 90%-ának megfelelő mértékű támogatást nyújthat abban az esetben, ha a helyi önkormányzat teljesítőképességét a felmerült károk helyreállítása jelentősen meghaladja, feltéve, hogy a vis maior esemény rövid időszakon belül ismétlődő természeti vagy időjárási csapások következményeként alakult ki**. Esetünkben egyértelműen megállapítható, hogy a Tiszavasvári Sportcsarnokban beállott kár, illetve annak helyreállítása jelentősen meghaladja önkormányzatunk teljesítőképességét. Önkormányzatunk saját erőből a vis maior esemény okozta helyzetet részben nem tudja megoldani.** Az alábbi előzetes, becsült költségigények kerültek benyújtásra.

|  |  |
| --- | --- |
| Helyreállítás/védekezés várható pénzügyi forrásösszetétele: | |
| Saját forrás | 22 000 000 Ft | 10 % |
| Egyéb források: | 0 Ft | 0 % |
| Előzetesen becsült igény | 198 000 000 Ft | 90 % |

1. **A vis maior támogatási pályázat benyújtásához szükséges** egy a károsodás tárgyához igazodó, a Magyar Mérnöki Kamara, a Magyar Építész Kamara szakértői névjegyzékében szereplő műszaki szakértő, vagy az igazságügyi szakértői névjegyzékben aktív tagként szerepelő műszaki szakértő által készített nyilatkozat beszerzése, amely tartalmazzaa keletkezett károk tételes felsorolását (a kár helye, mértéke), a károk kialakulásának okait, a károsodott épület, építmény, partfal általános jellemzését - építés éve, legutóbbi felújítás dátuma, karbantartás gyakorisága (tételesen felsorolva a felújítás, karbantartás munkálatait és időpontját), építés technológiája stb. -,az épület, építmény, partfal károsodás előtti állapotnak megfelelő helyreállítására vonatkozó javaslatot, a helyreállítás költségeinek tételes bemutatását. Szükséges annak igazolása, hogy a műszaki szakértő a Magyar Mérnöki Kamara, a Magyar Építész Kamara szakértői névjegyzékében vagy az igazságügyi szakértői névjegyzékben aktív tagként szerepel, és az önkormányzat nyilatkozata, amelyben igazolja, hogy a műszaki szakértő egyaránt független a kérelmet benyújtó helyi önkormányzattól, a helyreállítás későbbi tervezőjétől és kivitelezőjétől.

Továbbá szükséges az épület biztosításával kapcsolatos iratok beszerzése, különösen a biztosítási kötvény, a biztosító által a káreseményhez kapcsolódóan felvett helyszíni kár jegyzőkönyvének,biztosító által megállapított kár összegére vonatkozó dokumentum.

1. **Védekezés tekintetében szükséges kárelhárítási és sürgősségi beavatkozásokat eszközölni, annak érdekében, hogy a helyreállítási munkálatok megkezdéséig a Sportcsarnokban további károk ne keletkezzenek. A védekezés szükségességét, annak munkanemeit a MKSZ szakértője megerősítette.** A fenti táblázatból látható, hogy a helyreállítás becsült költsége eléri a közbeszerzési értékhatárt, emiatt olyan megoldást kell keresni a védekezés szempontjából, amivel a csarnok állaga biztonságban van a kivitelezés megkezdéséig. Szükséges továbbá a védekezés során költséghatékonyan olyan munkanemekben gondolkodni, melyek szükségesek és illeszkednek a későbbi helyreállítás keretében végzendő kivitelezéshez. **A védekezés előzetesen becsült költségigénye 20 millió Forint.**
2. **Védekezési munkálatok szakértői vélemény alapján:**

* **A tetőről, az ereszcsatornákból, az épület környezetéből az összes törmeléket, sérült anyagot, törött üvegeket deponálni, majd elszállítani szükséges.**
* **A betört üvegfelületeket soron kívül újraüvegezni szükséges. A megerősített üvegfelületeket az üvegezési szabványnak megfelelően biztonsági üveggek kell ellátni.**
* **A sérült, átszakadt tetőfóliákat cseréjéről, a törött cserepek pótlásáról gondoskodni kell.**
* **A teljes tetőfelületet át kell vizsgálni, ugyanis szúrópróbaszerű vizsgálattal megállapítható volt, hogy a cserépfedés több helyen eltörött, ezáltal beázásveszélyes.**
* **A villámvédelmi felfogóhálózatot megrongálódása miatt szerepét így nem tudja ellátni, annak szakszerű javítása, majd villámvédelmi jegyzőkönyv készítése kiemelt fontosságú feladat.**
* **A teljes felületen tönkre ment fémlemez fedés helyén a biztonsági intézkedéseket szintén meg kell tenni.**
* **A felület jelenleg nem járható, azt megközelíteni balesetveszélyes. A jelenlegi ideiglenes takarás nem alkalmas az időjárás hatásaival szembeni védekezésre a nagy felület miatt.**
* **A megmaradt és jó állapotú szarufákra 20 mm vastag impregnált OSB építőlemez felhelyezése szükséges, hogy biztosítható legyen a stabil fogadószerkezet, erre felület folytonossá tett tetőfilcet kell helyezni, amit fa vázszerkezettel kell rögzíteni a szarufákhoz.**
* **A fémlemez és cserép fedés csomópontjánál ideiglenesen öntapadó szalaggal szükséges a vízzárás biztosítása. Mivel az épületen szimmetrikusan a tetőn a még található alacsony hajlású fémlemez tetőfelület, feltétlenül javasolt annak részletes vizsgálata, hogy az erős szél mekkora kárt okozott a szerkezetében, milyen további beavatkozások szükségesek a későbbi hasonló károk elhárításában.**

1. A védekezés költéségéhez kapcsolódóan a Sportcsarnokot ért súlyos természeti károk mérséklésére, a fentebb felsorolt védekezési munkálatok megkezdésére, azonnali segítségnyújtásként előleg igényelhető az előzetesen becsült védekezési költségek legfeljebb 50%-ának mértékéig. **Az előleg iránti kérelem benyújtásra került 2021. augusztus 11. napján, melyben értelemszerűen a védekezési költségekre igényelt előleg összege 10 millió forintban került meghatározásra**. a Katasztrófavédelmi Igazgatóság javaslatot tesz a támogatási előleg összegére, a támogatási az előlegről a miniszter az ebr42 rendszerben elektronikus támogatói okiratot állít ki.  **A támogatási előleget a Magyar Államkincstár a miniszter utalványozása alapján folyósítja. A támogatási előleggel a vis maior támogatási igény benyújtásával egyidejűleg kell elszámolni, melynek határideje 2021. szeptember 13.**
2. **Helyreállítás tekintetében kijelenthető, hogy** a tetőfedés jelentős része sérült, gazdaságtalan annak részleges cseréje, figyelembe véve azt a körülményt is, hogy a csere munkafolyamat során további elemek sérülése várható. Különös tekintettel a csarnok állapotára, és arra a körülményre, hogy közel 30 éves szerkezetekről van szó. A vihar következtében a küzdőtérről indulva, illetve lokálisan a sérül tetőszerkezet miatt több helyen ázott a parketta. A lengőszerkezetes technika miatt a parketta aláázott, felpúposodás már érzékelhető, az aláázás valószínűsíthetően terjed. Helyreállítás becsült költsége: 200 millió forin, melyből 150 millió forint a tetőszerkezet teljes csere (cserép, bádogozás, bevilágítók cseréje, tartószerkezet stb.) 50 millió forint belső parketta teljes cseréje.


**Kérem a Tisztelt Képviselő-testületet vitassa meg, és hagyja jóvá a vis maior támogatás iránti igények benyújtását.**


Tiszavasvári, 2021. augusztus 11.

**Szőke Zoltán**


**polgármester**


*Előterjesztés 1. számú melléklete*

****

****


*Előterjesztés 2. számú melléklete*


****


****

***Előterjesztés 3. számú melléklete***

**

**

**

**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2021. (VIII. 12.) Kt. számú**

**határozata**

**Vis maior támogatás igényléséről**

Tiszavasvári Város Önkormányzata Képviselő-testülete a vis maior támogatás igénylése tárgyában az alábbi döntést hozza:

1. Jóváhagyja a polgármester ebr42 rendszerben történő előzetes vis maior támogatási igény bejelentését (azonosító: 530 717) a Magyar Államkincstár felé, valamint a védekezési költségekhez kapcsolódó előleg iránti kérelmet a határozat 1. számú és 2. számú melléklete szerinti tartalommal, **melyek a Hatóság/Támogató iránymutatása szerint módosításra kerülhetnek.**
2. Kinyilatkozza, hogy
3. a Tiszavasvári Városi Sportcsarnok (4440 Tiszavasvári, Petőfi u. 2448/6 hrsz.) Tiszavasvári Város Önkormányzata 1/1 arányú tulajdonát képezi;
4. a Tiszavasvári Városi Sportcsarnok (4440 Tiszavasvári, Petőfi u. 2448/6 hrsz.) a *sport, ifjúsági ügyek* kötelező önkormányzati feladat ellátását szolgálja;
5. az Önkormányzat az épület tekintetében az Uniqa Biztosító Zrt.-nél vagyonbiztosítással rendelkezik;
6. az Önkormányzat a feladatát más, a tulajdonában lévő épületben ellátni nem tudja.

1. Vállalja
2. a károsodott, kötelező feladatot ellátó épületére értékkövető biztosítás megkötését,
3. a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.
4. A károk helyreállítási és védekezési (szakértővel történt egyeztetés alapján) tervezett összköltsége 220 000 000 Ft, melynek fedezetét az önkormányzat részben tudja biztosítani. A káresemény forrásösszetétele:

|  |  |
| --- | --- |
| Helyreállítás/védekezés várható pénzügyi forrásösszetétele: | |
| Saját forrás | 22 000 000 Ft | 10 % |
| Egyéb források: | 0 Ft | 0 % |
| Előzetesen becsült igény | 198 000 000 Ft | 90 % |

1. Felhatalmazza a polgármestert, hogy a vis maior támogatás iránti pályázatát benyújtsa és azzal kapcsolatban a szükséges nyilatkozatokat, módosításokat megtegye.

**Határidő:** 2021. szeptember 13. **Felelős:** Szőke Zoltán


polgármester


1. Felkéri a polgármester, hogy a védekezési munkálatok mihamarabbi megkezdése érdekében a szükséges árajánlatokat kérje meg, a vállalkozási szerződéseket kösse meg.


**Határidő:** haladéktalanul **Felelős:** Szőke Zoltán

polgármester


*…/2021.(VIII.12.) Kt. számú határozat 1. számú melléklete*







*…/2021.(VIII.12.) Kt. számú határozat 2. számú melléklete*

****